**Príloha č. 5**

**RÁMCOVÁ DOHODA**

**O POSKYTOVANÍ TECHNICKÝCH SLUŽIEB**

uzatvorená podľa ustanovení § 269 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

( ďalej len „**Zmluva“**)

**Objednávateľ: Umelecký súbor Lúčnica**

Sídlo: Štúrova 6, 811 02 Bratislava

Štatutárny zástupca: Mgr. art. Marián Turner, generálny riaditeľ

IČO: 00 164 828

DIČ: 2020829976

IČ DPH: nie je platcom DPH

Právna forma: Štátna príspevková organizácia zriadená Ministerstvom kultúry SR na základe zriaďovacej listiny č. MK – 1510/2000 – 1 zo dňa  20.9.2000 a v zmysle neskorších rozhodnutí MK SR o doplnení zriaďovacej listiny

Bankové spojenie: Štátna pokladnica

Číslo účtu: SK59 8180 0000 0070 0006 9106

Kontakt: Ing. Miriam Halamová, [miriam.halamova@lucnica.sk](mailto:miriam.halamova@lucnica.sk),

+421 2/204 86 108, +421 905 465 528

(ďalej len **„Objednávateľ“**)

a

**Poskytovateľ:**

Obchodné meno:

Sídlo:

Štatutárny zástupca:

IČO:

DIČ:

IČ DPH:

Zapísaný v:

Bankové spojenie:

Číslo účtu:

(ďalej len **„Poskytovateľ “**)

( Objednávateľa Poskytovateľ ďalej spolu ako **„ Zmluvné strany“**)

**PREAMBULA**

1. Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov súťaž na zákazku s nízkou hodnotou, predmetom ktorej je ***„Technické zabezpečenie vystúpení Umeleckého súboru LÚČNICA“.*** Na základe vyhodnotenia predložených cenových ponúk bola ponuka Poskytovateľa vyhodnotená ako úspešná.
2. Zmluvné strany vyhlasujú, že ich prioritou je riadne a včasné plnenie tejto Zmluvy a akékoľvek prípadné spory medzi Zmluvnými stranami budú riešiť tak, aby žiadnym spôsobom nebolo toto plnenie narušené.

**ČLÁNOK I.**

**Predmet plnenia zmluvy**

1. Zmluvné strany uzavretím tejto Zmluvy prejavujú svoju vôľu dohodnúť podmienky a spôsob realizácie predmetu Zmluvy, ktorým je komplexné poskytovanie služieb spojených s technickým zabezpečením vystúpení Umeleckého súboru LÚČNICA, t. j. ozvučenie, osvetlenie a videoprojekcia umeleckého vystúpenia, zastrešenie a pódium pre open air vystúpenia, zabezpečenie LED obrazoviek a preprava techniky na miesto a z miesta vystúpenia umeleckého súboru.
2. Poskytovateľ sa zaväzuje počas platnosti tejto Zmluvy priebežne, pružne a efektívne zabezpečovať požadované služby na základe doručenej objednávky.
3. Poskytovateľ sa touto Zmluvou zaväzuje Objednávateľovi zabezpečiť komplexné služby v zmysle Prílohy č. 1 **„Špecifikácia predmetu zákazky„** (ďalej Príloha č.1) a Prílohy č. 2 **„Plnenie kritérií na hodnotenie** **ponúk“** (ďalej Príloha č. 2), ktoré sú neoddeliteľnou súčasťou tejto Zmluvy.

**ČLÁNOK II.**

**Práva a povinnosti zmluvných strán**

1. Objednávateľ sa zaväzuje:
2. objednávať služby spojené s Prílohou č. 1 písomnou formou v súlade s touto Zmluvou, pričom objednávka musí byť Poskytovateľovi doručená najneskôr 10 pracovných dní pred dátumom poskytnutia služby,
3. poskytnúť včasné a kompletné informácie a podklady na zabezpečenie dodania služby, v objednávke špecifikovať : - rozsah požadovanej služby

* miesto poskytnutia služby
* termín poskytnutia služby
* meno kontaktnej osoby objednávateľa,

1. bezodkladne informovať Poskytovateľa o prípadných zmenách pri objednávaní služby,
2. zabezpečiť všetky potrebné povolenia v prípade umiestnenia pódia na verejnom priestranstve a parkovacie miesta pre vozidlá Poskytovateľa.
3. Poskytovateľ sa zaväzuje:
4. poskytnúť služby spojené s Prílohou č. 1 v súlade s touto Zmluvou a podľa objednávok Objednávateľa,
5. bezodkladne informovať Objednávateľa o prípadných zmenách pri poskytovaní služby,
6. poskytnúť požadovanú službu i za podmienky, že objednávka bude vo výnimočných prípadoch doručená v kratšom čase pred požadovaným termínom poskytnutia služby, najneskôr však 2 dni pred dátumom poskytnutia služby,
7. na poskytnutie služby použiť výlučne technické zariadenia uvedené v Prílohe č.1, v súlade s príslušnými technickými a bezpečnostnými predpismi a s platnými revíznymi správami,
8. pripraviť technické zariadenia v mieste vystúpenia minimálne 3 hodiny pred plánovanou skúškou,
9. zabezpečiť stálu prítomnosť pracovníkov obsluhy technických zariadení počas vystúpení, skúšok pred vystúpeniami v zmysle pokynov Objednávateľa,
10. bezodkladne odstrániť reklamované nedostatky poskytovaných služieb, v opačnom prípade bude znášať náklady Objednávateľa na ich odstránenie,
11. operatívne reagovať na požiadavky Objednávateľa počas poskytovania služby,
12. zabezpečiť prepravu technických zariadení Objednávateľa vrátane ich naloženia a vyloženia,
13. v prípade nemožnosti poskytnutia prepravy, v prípade dopravnej nehody alebo poruchy vozidla zabezpečiť náhradnú prepravu v plnom rozsahu na vlastné náklady.

**ČLÁNOK III.**

**Cena predmetu plnenia**

1. Zmluvná cena je stanovená v zmysle zákona NR SR č. 18/1996 Z. z. o cenách v znení neskorších predpisov a  vyhlášky č. 87/1996 Z. z. v znení neskorších predpisov na základe ponuky Poskytovateľa z verejného obstarávania, je určená v EUR a tvorí Prílohu č.1 tejto Zmluvy.
2. Cena za objednanú službu bude fakturovaná podľa reálne poskytnutých služieb v zmysle Prílohy č. 2 tejto Zmluvy.
3. Celková cena za obdobie trvania Zmluvy je stanovená nasledovne:

**Cena bez DPH 24 000,00 Eur (slovom: dvadsaťštyritisíc Eur)**

**DPH 4 800,00 Eur (slovom: štyritisícosemsto Eur)**

**Celková cena za predmet plnenia s DPH 28 800,00 Eur (slovom: dvadsaťosemtisícosemsto Eur)**

1. Celková cena predmetu plnenia je konečná a nemožno ju v priebehu zmluvného vzťahu meniť. K zmene ceny môže prísť iba v prípade legislatívnych zmien, napr. sadzby DPH.

**ČLÁNOK IV.**

**Platobné podmienky a fakturácia**

1. Právo na zaplatenie ceny za každú dodanú službu v súlade s objednávkou vzniká Poskytovateľovi riadnym a včasným splnením jeho záväzku, t. j. dodaním predmetu plnenia v stanovenej lehote. Prílohu každej faktúry bude tvoriť rozpis účtovaných položiek.
2. Faktúra vystavená Poskytovateľom musí spĺňať náležitosti daňového dokladu stanovené zákonom č. 222/2004 Z. z. o DPH v znení neskorších predpisov.
3. V prípade, ak faktúra nebude vystavená v súlade s platnými právnymi predpismi, vo faktúre budú uvedené nesprávne údaje alebo nebude obsahovať všetky uvedené náležitosti, táto skutočnosť bude dôvodom na odmietnutie faktúry a jej vrátenie na prepracovanie. Nová lehota splatnosti začne plynúť až po preukázateľnom doručení novej faktúry do sídla Objednávateľa. Objednávateľ uvedie dôvod vrátenia faktúry.
4. Lehota splatnosti faktúry je 14 kalendárnych dní od preukázateľného doručenia faktúry do sídla Objednávateľa.
5. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech účtu Poskytovateľa.
6. Poskytovateľovi nevzniká nárok na zálohové platby.

**ČLÁNOK V.**

**Uzatváranie objednávok**

1. Poskytovateľ poskytne Objednávateľovi službu na základe písomnej objednávky.
2. Pokiaľ objednávka uzavretá medzi Zmluvnými stranami neurčuje inak, predpokladá sa, že obchodné podmienky dohod­nuté touto Zmluvou sú jej neod­deliteľnou súčas­ťou. K odchylnej úprave v tejto Zmluve dojednaných podmienok môže však v objednávke dôjsť medzi Zmluvnými stranami len v mimoriadnych, zreteľa hodných prípadoch. V takomto prípade Zmluvné strany vyhlasujú a súhlasia, že ich odchylné dojedna­nia v objednávke, ktorú uzavrú na základe tejto Zmluvy, majú pred­nosť pred zne­ním ob­chodných podmienok dojednaných touto Zmluvou.
3. Objednávka musí obsahovať minimálne označenie Objednávateľa a Poskytovateľa, špecifikáciu požadovanej služby, určenie času a miesta dodania služby, určenie jednotkovej alebo celkovej ceny služby a platobných podmienok. Objednávka musí byť podpísaná osobou oprávnenou konať za Objednávateľa navonok.

**ČLÁNOK VI.**

**Zodpovednosť za škodu a sankcie**

1. Objednávateľ a Poskytovateľ si vzájomne zodpovedajú za škodu, ktorú si navzájom spôsobia porušením svojich povinností. Zodpovednosť za škodu spôsobenú v súvislosti s touto Zmluvou sa riadi príslušnými právnymi predpismi.
2. Objednávateľ a Poskytovateľ sú povinní predchádzať vzniku škody a urobiť všetky vhodné a primerané opatrenia k odstráneniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší.
3. Pri porušení zmluvnej povinnosti dodať predmet plnenia v dohodnutom čase, mieste a v rozpore s touto Zmluvou je Objednávateľ oprávnený uplatniť si zmluvnú pokutu a Poskytovateľ povinný zaplatiť ju vo výške 100 % z celkovej ceny nedodaného predmetu plnenia. Zároveň je Poskytovateľ povinný nahradiť Objednávateľovi v plnej výške škodu, ktorá mu porušením tejto zmluvnej povinnosti vznikla.
4. V prípade porušenia zmluvnej povinnosti tým, že Poskytovateľ poskytne službu s chybami, iným technickým zariadením, v inom počte ako bolo uvedené v objednávke, v dôsledku čoho bola zhoršená kvalita poskytovanej služby, je Objednávateľ oprávnený požadovať a Poskytovateľ povinný zaplatiť zmluvnú pokutu vo výške 50% z ceny poskytnutej služby a zároveň nahradiť Objednávateľovi v plnom rozsahu škodu, ktorá mu tým vznikla.
5. V prípade omeškania Objednávateľa s úhradou faktúry je Poskytovateľ oprávnený uplatniť si úrok z omeškania vo výške 0,02% z nezaplatenej ceny predmetnej faktúry za každý deň omeškania.
6. Zmluvnú pokutu zaplatí povinná zmluvná strana oprávnenej Zmluvnej strane v lehote do pätnástich kalendárnych dní odo dňa doručenia faktúry do sídla povinnej Zmluvnej strany.

**ČLÁNOK VII.**

**Doba platnosti zmluvy**

1. Zmluva sa uzatvára na dobu určitú, a to na 24 mesiacov odo dňa nadobudnutia účinnosti tejto Zmluvy, t. j. dňa nasledujúceho po dni jej zverejnenia v Centrálnom registri zmlúv Úradu vlády SR, resp. do vyčerpania finančného limitu 24 tis. Eur bez DPH.

2. V prípade, že finančný limit Zmluvy nebude za obdobie 24 mesiacov vyčerpaný, je možné účinnosť Zmluvy predĺžiť, a to na dobu do vyčerpania finančného limitu, maximálne však na obdobie 48 mesiacov.

**ČLÁNOK VIII.**

**Ukončenie zmluvy**

1. Pred uplynutím dohodnutej doby účinnosti tejto Zmluvy možno túto Zmluvu ukončiť:
2. kedykoľvek písomnou dohodou Zmluvných strán,
3. odstúpením z dôvodov upravených touto Zmluvou, pričom na odstúpenie sa vyžaduje písomná forma. Odstúpenie nadobúda účinnosť dňom doručenia oznámenia o odstúpení druhej Zmluvnej strane.
4. Každá zo Zmluvných strán je oprávnená od tejto Zmluvy odstúpiť výlučne iba v prípade závažného porušenia podstatných zmluvných povinností druhou Zmluvnou stranou alebo aspoň niektorej z nich, pričom za takéto porušenie sa na účely tejto Zmluvy považuje ak :
5. Poskytovateľ poruší svoju povinnosť spojenú s poskytovaním služieb podľa tejto Zmluvy a takéto porušenie je spôsobilé ohroziť alebo poškodiť dobrú povesť Objednávateľa, alebo
6. Zmluvná strana poruší alebo porušuje svoje povinnosti ustanovené touto Zmluvnou a k náprave nedôjde ani po predchádzajúcom písomnom upozornení, alebo
7. Poskytovateľ je v úpadku alebo mu preukázateľne úpadok hrozí, alebo
8. Zmluvná strana poruší povinnosť mlčanlivosti.

3. Odstúpením od Zmluvy nie je dotknuté právo odstupujúcej strany na náhradu škody, ktorá jej vznikla porušením zmluvnej povinnosti.

**ČLÁNOK IX.**

**Osobitné ustanovenia**

1. Zmluvné strany sú povinné zachovávať mlčanlivosť o všetkých dôverných informáciách, ktoré im boli poskytnuté, alebo ktoré inak získali v súvislosti so Zmluvou alebo s ktorými sa oboznámili počas plnenia Zmluvy, resp. ktoré súvisia s predmetom jej plnenia, a to aj po ukončení účinnosti Zmluvy, s výnimkou nasledujúcich prípadov:
2. ak je poskytnutie informácie vyžadované od dotknutej Zmluvnej strany právnymi predpismi (napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov),
3. ak je informácia verejne dostupná z iného dôvodu ako je porušenie povinnosti mlčanlivosti dotknutou Zmluvnou stranou,
4. informácie, ktoré sa stanú po podpise Zmluvy verejne známymi alebo ktoré možno po tomto dni získať z bežne dostupných informačných prostriedkov,
5. ak je informácia poskytnutá odborným poradcom dotknutej Zmluvnej strany (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti, alebo ak sa voči dotknutej Zmluvnej strane zaviazali povinnosťou mlčanlivosti,
6. pre účely akéhokoľvek súdneho, rozhodcovského, správneho alebo iného konania, ktorého je dotknutá Zmluvná strana účastníkom,
7. ak je informácia poskytnutá so súhlasom druhej zmluvnej strany.
8. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov Zmluvných strán, audítori alebo právni poradcovia Zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.

**ČLÁNOK X.**

**Záverečné ustanovenia**

1. Zmluvné strany prehlasujú, že prejavy ich vôle sú vážne, slobodné, určité a zrozumiteľné. Žiaden z účastníkov neuzavrel Zmluvu v omyle alebo za nápadne nevýhodných podmienok. Zmluvu si účastníci riadne prečítali, porozumeli jej obsahu a na znak súhlasu ju podpisujú.

2. Zmluvné strany sa dohodli na tom, že v prípade, ak by sa niektoré ustanovenie tejto Zmluvy stalo neplatným, táto skutočnosť nemá vplyv na celkovú platnosť Zmluvy.

3. Právne vzťahy neupravené touto Zmluvou sa riadia ustanoveniami Obchodného zákonníka a súvisiacimi predpismi.

4. Zmluvné strany sa dohodli, že všetky rozpory vyplývajúce z plnenia Zmluvy budú riešiť predovšetkým dohodou a vzájomným rokovaním. V prípade ak nedôjde k dohode, žalobca uplatní práva zo Zmluvy na príslušnom súde.

5. Zmluvu je možné meniť alebo dopĺňať po vzájomnej dohode Zmluvných strán formou písomných, postupne číslovaných dodatkov, ktoré budú podpísané Zmluvnými stranami a budú tvoriť neoddeliteľnú súčasť Zmluvy, pokiaľ nebudú v rozpore s § 18 zákona o verejnom obstarávaní.

6. Písomnosti v zmysle tejto Zmluvy sa doručujú na adresy Zmluvných strán uvedené v záhlaví tejto Zmluvy. Zásielka sa považuje za doručenú v deň jej osobného odovzdania, v deň jej doručenia prostredníctvom poštového podniku alebo iného doručovateľa alebo v deň odopretia prevzatia zásielky adresátom. Ak si adresát neprevezme zásielku a táto bude uložená na pošte alebo u iného doručovateľa, zásielka sa považuje za doručenú na tretí deň od jej uloženia, a to aj vtedy, ak sa adresát o tom nedozvie.

7. Zmluva je vyhotovená v dvoch rovnopisoch, po jednom rovnopise pre každú Zmluvnú stranu.

8. Poskytovateľ berie na vedomie povinnosť Objednávateľa zverejniť túto Zmluvu podľa § 5a) zákona č. 211/2000 Z. z. o slobodnom prístupe k informáciám v znení neskorších predpisov a na tento účel prehlasuje, že súhlasí so zverejnením Zmluvy v rozsahu platnej legislatívy.

9. Zmluva nadobúda platnosť dňom podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.

Bratislava ..................................... Bratislava ..................................

za Objednávateľa: za Poskytovateľa:

.................................................... .........................................................

Mgr. art. Marián Turner

generálny riaditeľ